**Дуҫлыҡ байрамы**

*Сәхнә матур итеп биҙәлгән. Тел тураһында яҙыулы плакаттар эленгән. “Теле барҙың, иле бар”, “Иң татлы тел – туған тел, әсәм һөйләп торған тел”, “Туған телем – үҙем өсөн, башҡа тел – көнөм өсөн”.*

***“Урал” көйө яңғырай.***

**1-се алып барыусы.** Донъяла төрлө илдәр бар. Бер ил үҙенең – тауҙары, икенселәре – далалары, өсөнсөләре – һыуҙары, дүртенсе урмандары менән мәшһүр.

**2 –се алып барыусы.** Урал…Был исемде әйтеү менән, күҙ алдына әкиәт батшаһының һарайына оҡшаған бейек ҡаялар, иге-сиге булмаған урмандар, таштан-ташҡа һикереп аҡҡан шишмәләр, сәскәле аҡландар килеп баҫа.

 ***“Ай Уралым, Уралым” шиғыры.***

**1 –се алып барыусы** Ләкин бөтөн матурлыҡтан да өҫтөн, ҡәҙерлеләрҙән ҡәҙерле – беҙҙең халҡыбыҙ, үҙебеҙҙең туған телебеҙ.

**2 –се алып барыусы.**Беҙҙең телебеҙ музыкаль, һығылмалы, өндәребеҙ бай һәм яғымлы.

Башҡорт балаһы мин,

Ер хәтерендә

Мең йыл уйылып барған эҙем бар.

Быуындарға ялғап быуындарҙы,

Илде тотҡан телем, илем бар.

***“Башҡорт телендә һөйләшәм” йыры.***

**1 –се алып барыусы.** Йәшәй һиндә, Башҡортостан

                                        Башҡорт, татар, урыҫы…

                                        Был донъяла татыу йәшәү

                                        Һәр кешенең бурысы.

***Урыҫ телендә шиғыр.*** Наш дом родной – Башкортостан!

                                                 Народов разных дружная семья.

                                                  Мы жить привыкли в мире без раздор,

                                                  Мы дочери твои и сыновья.

***Татар телендә. “Татар теле – туган, анам теле”***

**2 –се алып барыусы.** Донъяла һәр саҡ халыҡтың рухи хазинаһы, халыҡты халыҡ иткән бер булмышы бар. Ул – тел.

**1 –се алып барыусы.** Тел халыҡтың иң ғәзиз бүләге, йәшәү, аралашыу рәүеше. “Теле барҙың иле бар, иле барҙың даны бар”,- тигән сәсәндәр.

***Шиғыр “Мин – башҡорт”***

**2 –се алып барыусы.** Һәр халыҡтың үҙ теле, көйө, яйы бар. Сабый тәү тапҡыр әсәһе әйткән һүҙҙәрҙең мәғәнәһен аңлау, уның һорауҙарына яуап биреүҙән үҙ телендә һөйләшергә өйрәнә. Шуға ла туған тел әсә теле тип атала.

***“Туған тел” Р. Ғарипов***

**1 –се алып барыусы.** Туғанынан яҙған – ярты йәтим.

                                        Туған теленән яҙған – мең йәтим.

                                        Телде тоҙаҡларлыҡ ғәмһеҙлектән

                                        Уян, халҡым, ҡуҙғал, милләтем!

**2 –се алып барыусы.** Төрлө телдә әҙәби әҫәрҙәр ижад ителә, гәзит-журналдар сыға, фәнни китаптар, төрлө һүҙлектәр баҫыла. Ул театр сәхнәһендә, радио һәм телевидение буйынса яңғырай. Был телдә беҙ ҙә уҡыйбыҙ.

***З.Биишеваның  “Башҡорт теле” шиғырын уҡыу.***

**1 –се алып барыусы.** Телең барҙа илең бар,

                                        Илең барҙа иркең бар,

                                        Иркең барҙа күкең бар,

                                        Ил биҙәргә дәртең бар.

***Башҡорт телендә йыр башҡарыу.***

**2 –се алып барыусы.** Минең өсөн һин йәшәү, бәхет үҙең,

                                        Мәңге йәшә, эй, һөйөклө туған телем,

**Бергә.**Атам теле, әсәм теле, минең телем!

**1 –се алып барыусы.** Шуның менән беҙҙең байрам тамам, бөтәгеҙгә лә ҙур рәхмәт. Дуҫтар, артабан да шулай дуҫ йәшәйек, туған телдәрҙе өйрәнәйек.

***Йыр башҡарыу. « Тыуған илем».***